|  |
| --- |
| Pedagogisk ROMPLAN – periode: 2022/23  Fløy: Vigeland  Rom: Motorikk Rommet  - Lesekrok  - Samlingsstund Område  - Minnevegg  -ballbasseng  -Sansekrok  -Bod med leker  Mål for rommet:  Motorisk utvikling  Utvikling gjennom sansene |
| Generell informasjon og retningslinjer for rommet |
| Rammeplanen legger vekt på *barna skal møtes individer, og barnehagen skal ha respekt for barnets opplevelsesverden. Barnas liv påvirkes av omgivelsene, men barn påvirker også sine egne liv. Barnehagen skal gi rom for barnas ulike forutsetninger, perspektiver og erfaringer og bidra til at barna, i felleskap med andre, utvikler et positivt forhold til seg selv og tro på egne evner.*  Motorikk Rommet:  I motorikk rommet får jeg muligheten til å utvikle, utvide og forbedre mine motoriske ferdigheter.  -Sanse-kroken:  Sansene mine blir stimulert hele tiden og spesielt i sansekroken  -Minnevegg:  Minneveggen minner meg om noen som har skjedd tidligere og prøve å huske,benevne m.m..  -Ballbasseng:  I ballbasseng kan alle delta og ulike opplevelser og erfaringer.  -Bod med leker:  Her finner man flere leker som går i karantene, for å komme tilbake som nye om en stund.  - Lesekroken:  Her finner barna en madrass og hyller med bøker hvor man kan “lese” alene eller sammen med andre barn og voksne.  - Samlingsstund Område:  Her ligger en madrass, tavle med bilder av barna og poser med figurer. |
| -: Hvilke fagområder ligger til grunn? |
| Kropp, bevegelse, mat og helse  Kommunikasjon, språk og tekst  Kunst, kultur og kreativitet  Antall, rom og form  Natur, miljø og teknologi  Nærmiljø og samfunn  Etikk, religion og filosofi |
| Hva finnes av materiale her? |
| - Madrasser  - Ballbasseng med baller  - Sanse-tavler, speil, speilhus  - Klosser  - Figurer f.eks dyr og kjøretøy  - Bøker  - Samling eventyr  -Samling poser med figurer  -Samlings tavla med barnas bilder  - Teppe på gulvet |
| Hva kan barna oppleve/erfare i rommet? |
| Dette rommet kan jeg oppleve på flere måter. Jeg kan utvikle eller forbedre motorikken min og bruke musklene mine til å utforske verden og mine ferdigheter. Jeg kan roe meg ned mens jeg leser bøker eller hører på eventyr eller teater. Jeg kan også bli overrasket under mine eksperimenter.Jeg som kommer som ettåring kan kan krype, krabbe, trekke opp for å stå, holde meg til veggen, balansere eller gå fra sted til sted-eller tar mine første skritt.. Også her har jeg muligheter til å klatre, gå opp og skli ned på en liten sklie.  Jeg, som kommer her som toåring, kan forbedre mine motoriske ferdigheter. Her kan jeg f.eks. hoppe fra en plastisk stein til andre, gynge med en venn på en hest eller danse ved speile med sjal med mynter på meg.  Viktigste av alt er det at jeg alltid skal finne ledige hender som skal hjelpe meg og ha åpne armene for å finne trøst når noe skal trenge det.  Jeg bruker også min finmotorikk f. eks.når mine fingre snurrer hjulet på tavla eller river ev en puslebit som blir holdt på plass med en borrelås.. Her møter jeg mine venner som er litt yngre eller eldre enn jeg er.Her kan jeg se hvor forskjellige og unike vi alle er og hvor flotte vi kan være sammen til tross for forskjellene.  Sanse-kroken:  Veggene, gulvet og taket stimulerer meg på ulike måte. Tavla har en helt annen lyd enn blekksprut kosebamse som har tentakler som lager lyder. Jeg liker å ta på både det kalde speilet i trekant hus og et mykt teppe. Når jeg ligger på den myke madrassen kan jeg se alle de fargerike skyene som henger i taket. Her opplever jeg bestandighet og forandring. Ettersom årstidene går, endres fargene på vinduene og veggene. Det er lettere for meg å gå, bygge med klosser eller ta opp og ned en glidelås fra tavla, dersom jeg blir sterkere og smartere. Derimot trenger jeg venner til å oppdage og leke sammen med, men også voksne når jeg trenger støtte.  Minnevegg:  Her finner jeg bilder og minner fra noen av mine og vennene mine sine eventyr og turer. Dette er noe som jeg ser på lenge etter at det skjedde og kommer tilbake til det mange ganger. Jeg, andre barn og voksne snakker om hva som skjedde med oss og hvordan vi reagerte på det. Her kan jeg også finne collage med alle mine venner og med meg.  Etterhvert som jeg blir mer og mer klar over min individualitet og atskilthet fra resten av gruppen, liker jeg å komme tilbake hit og “snakke” med meg selv.  Ballbasseng:  Når jeg bare starter å lære å gå, er de myke veggene min støtte og hjelp. Etter sovetid trenger jeg noen ganger hvile her for en kort stund. Her har jeg baller i forskjellige former, størrelser og farger som jeg kan kaste om og om igjen. Bak ballbasseng i hjørnet er det litt plass å gjemme seg for en liten prat med en venn. Toåringene liker å utvikle kroppene sine her mens de hopper, snur seg rundt eller klatrer. Jeg øver på min kasteevne når jeg kaster ballen til målet- om og om igjen.  Bod med leker:  Denne delen av rommet er nesten alltid låst og det gjør meg enda mer interessert. En gang iblant går voksne inne hit og tar frem en helt ny, ekstraordinær ting f.eks. klosser, bøker eller brannmann drakt. Noen gang kan jeg ta en titt og velge noe nytt. Det er som en magisk garderobe fordi alle de gamle lekene som er satt her, blir til nye over tid.  Lesekroken:  På nederste hylle finner jeg med bøker som jeg kan lese/se/oppleve alene eller med andre barn. De bøkene er myke eller lager lyd.og tåler “lesing” fra små lesere, inkludert småspising på sidene. Øverst er det en hylle med bøker som jeg kan lese med voksne hvor bøkene har tekst som voksen leser for meg eller snakker om. Jeg lærer mange nye ord og har lange diskusjoner, noen gang på “ babyspråk”.  Samlingsstund:  Hver dag møter vi her for å ha den rolig tiden når vi synger, hører eventyr eller beveger kroppen min.  På en myk madrass utvikler jeg mine sosiale ferdigheter når jeg sitter ved siden min venn eller når jeg venter på min tur til å sette mitt bilde på tavla. Posene med figurer er fyllt med overraskelser og hver eneste betyr en sang som jeg kan lære å synge. |
| Hva er den voksne sin rolle i rommet? |
| Her trenger jeg at du som er voksen har det fint sammen med meg. Jeg trenger dine hjelpsomme hender som er klare for mitt neste forsøk. Jeg trenger dine trøstende armer når jeg mislykkes og et rop “bra jobba!”når jeg lykkes. Jeg trenger din tålmodige stemme når jeg trenger en forklaring på spillereglene- for tusende gang. Og jeg trenger også øynene dine som ser MEG!l. Jeg ser meg selv i øynene dine som i et speil. |
| Fremdriftsplan |
| Dette rommet endre seg i løpet av barnehageår. Ettersom årstidene skifter, endres også fargene på vinduene og veggene. Sammen med utviklingen min endrer også leker og spill seg. Noen av lekene forsvinner inn i boden for å gi plass til nye ! Årstidene vil jeg oppleve også inne, gjennom sanger, bøker eller eventyr som jeg skal høre. Jeg skal på eventyr og turer som minneveggen vil minne meg om. |
| Progresjon |
| Jeg vil selv se utviklingen av mine motoriske ferdigheter når det blir lettere for meg å overvinne vanskeligheter. Det skal også endre min posisjon, fra liggende når jeg “svømmer” til deg, gjennom sittende posisjon og kryping, for å avslutte med stående posisjon og gå. Hvis det er vanskelig for meg nå å klatre på madrassen, vil jeg på slutten av barnehageåret være en spesialist på dette feltet. Hvis det er vanskelig for meg å løsne glidelåsen, vil jeg endelig klare det etter mange forsøk. Hvis jeg ikke liker å dele nå, kanskje etter flere samtaler, historier og dine eksempler, vil jeg klare det til slutt. |